Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi rautateiden turvallisuudesta annetun direktiivin 2004/49/EY muuttamisesta Komission ehdotusta muuttava EY:n perustamissopimuksen 250 (2) artiklan nojalla /* KOM/2008/0681 lopull. - COD 2006/0272 */





[pic] | EUROOPAN YHTEISÖJEN KOMISSIO | Bryssel 30.10.2008 KOM(2008) 681 lopullinen 2006/0272 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI rautateiden turvallisuudesta annetun direktiivin 2004/49/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2006/0272 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI rautateiden turvallisuudesta annetun direktiivin 2004/49/EY muuttamisesta 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Tämä on komission lausunto parlamentin ehdottamasta tarkistuksesta. 2. TAUSTA Ehdotus toimitettiin Euroopan parlamentille ja neuvostolle (asiakirja KOM(2006) 784 lopullinen – 2006/0272 COD): | 13.12.2006 | Euroopan talous- ja sosiaalikomitea antoi lausuntonsa: | 11.7.2007 | Euroopan parlamentti antoi lausuntonsa ensimmäisessä käsittelyssä: | 29.11.2007 | Yhteinen kanta vahvistettiin yksimielisesti | 3.3.2008 | Euroopan parlamentti antoi lausuntonsa toisessa käsittelyssä: | 9.7.2008 | 3. KOMISSION EHDOTUKSEN TAVOITE Euroopan komissio ehdotti 13. joulukuuta 2006 toimenpiteitä, joiden tarkoituksena on tukea rautatiealan elvyttämistä poistamalla esteet, jotka haittaavat junien liikkumista Euroopan rautatieverkossa. Tällä aloitteella komissio pyrkii - helpottamaan junien vapaata liikkumista EU:ssa tekemällä veturien käyttöönottomenettelyistä tehokkaampia ja avoimempia, - yksinkertaistamaan sääntely-ympäristöä konsolidoimalla rautateiden yhteentoimivuutta koskevat direktiivit. Yksi ehdotetuista toimenpiteistä koskee rautateiden turvallisuudesta annetun direktiivin 2004/49/EY muuttamista. Komission ehdotuksella on kolme tavoitetta: - Otetaan käyttöön periaate, jonka mukaan yhdessä jäsenvaltiossa jo myönnetyt käyttöönottoluvat tunnustetaan vastavuoroisesti muissa jäsenvaltioissa. Tämän periaatteen mukaan liikkuvalle kalustolle, jolle on jo myönnetty käyttöönottolupa yhdessä jäsenvaltiossa, tarvitsee hankkia toisessa jäsenvaltiossa täydentäviä lupia ja todistuksia ainoastaan sellaisten kansallisten lisävaatimusten osalta, jotka johtuvat esimerkiksi paikallisen verkon erityispiirteistä. - Laajennetaan rautatieviraston toimivaltaa siten, että se voi kartoittaa erilaiset kansalliset menettelyt ja voimassa olevat tekniset säännöt sekä laatia ja pitää ajan tasalla (täydentämällä sitä) luettelon vaatimuksista, joiden noudattaminen on tarkastettava vain yhden kerran joko siksi, että kyse on tunnustetuista kansainvälisistä säännöistä, tai siksi, että kansallisten sääntöjen katsotaan vastaavan toisiaan. - Selvennetään rautatieyrityksen ja vaunujen kunnossapidosta vastaavan toimijan välistä suhdetta. Uuden kansainvälisiä rautatiekuljetuksia koskevan yleissopimuksen (COTIF 1999) voimaantulon myötä vaunujen käyttösopimuksiin on alettu soveltaa uusia sääntöjä. Siksi on aiheellista määritellä vaunun haltijan käsite ja määritellä rautatieyritysten ja vaunujen haltijoiden välinen suhde etenkin kunnossapidon alalla. 4. KOMISSION LAUSUNTO EUROOPAN PARLAMENTIN EHDOTTAMISTA TARKISTUKSISTA Euroopan parlamentti ja neuvosto sopivat ensimmäisessä käsittelyssä, että tämän direktiiviehdotuksen 14 artiklan säännökset, jotka koskevat liikkuvan kaluston käyttöönottoa ja ristiinhyväksyntää, siirretään uudelleenlaadittavaan yhteentoimivuusdirektiivin. Näin ollen nyt käsillä oleva direktiivi sisältää käytännössä enää vain valvonnan käsittävää sääntelymenettelyä koskevat säännökset ja vaunujen kunnossapitoa koskevan artiklan. EU:n puheenjohtajamaan Slovenian johdolla useiden kuukausien ajan käydyissä neuvotteluissa päästiin ratkaisuun 24. kesäkuuta 2008 epävirallisessa kolmikantaneuvottelussa. Neuvottelutulos koskee erityisesti vaunujen huollosta vastaavien tahojen sertifiointia. Komissio voi hyväksyä tätä kompromissia koskevan tarkistuksen, jonka Euroopan parlamentti hyväksyi toisessa käsittelyssä.